راجل عاطل قدم على وظيفة "ساعي مكتب" في Microsoft. مدير الموارد البشرية عمل معاه مقابلة وبعدين راقبه وهو بينضف الأرض كاختبار.
"انت اتقبلت،" قال له. "ادينى ال e-mail بتاعك وهبعتلك استمارة التقديم عشان تملاها، وكمان معاد بداية شغلك."
الراجل رد، "بس انا معنديش كمبيوتر ولا e-mail."
"آسف،" قال مدير الموارد البشرية، "لو معندكش e-mail، ده معناه انك مش موجود. واللي مش موجود ميقدرش ياخد الوظيفة."
الراجل مشي من غير أي أمل خالص. مكنش عارف يعمل ايه. معاه 10 دولار بس في جيبه، قرر يروح السوبر ماركت ويشتري 10 كيلو طماطم. وبعدين باع الطماطم من باب لباب. في أقل من ساعتين، نجح انه يضاعف فلوسه. كرر العملية تلات مرات، ورجع البيت ومعاه 60 دولار.
الراجل فهم انه يقدر يعيش كده، وبدأ يخرج بدري ويرجع متأخر.
وكده، فلوسه كانت بتتضاعف او تتضاعف تلات مرات كل يوم. بعد فترة قصيرة، اشترى عربية، وبعدين شاحنة وبعدين بقى عنده شركته الخاصة لتوصيل الأكل. بعد خمس سنين، بقى من أكبر تجار الأكل في أمريكا.
بدأ يخطط لمستقبل عيلته، فاتصل بسمسار تأمين عشان يتناقشوا. لما المحادثة خلصت، السمسار سأله عن ال e-mail بتاعه. الراجل رد تاني، "معنديش e-mail."
السمسار رد باستغراب، "معندكش e-mail، ومع ذلك نجحت في بناء امبراطورية. تخيل كنت هتبقى ايه لو كان عندك e-mail؟"
الراجل فكر شوية ورد، "آه، كنت هبقى ساعي مكتب في Microsoft."

الراجل كسب كام في أقل من ساعتين من بيع الطماطم؟
10 دولار. 20 دولار. 40 دولار. 60 دولار.